Germana aŭtovojo A37

La germana aŭtovojo A37 (germane Autobahn 37, mallonge A37, aŭ formale Bundesautobahn 37, mallonge BAB 37) estas aŭtovojo en la federacia lando Malsupra Saksio de nordokcidenta Germanio, el kiu la suda parto formale havas la statuson de federacia vojo (B3). La vojo longas nur 14 kilometrojn, inter la komunumo Burgdorf (Hanovro) kaj Sehnde, kaj fakte estas urba aŭtovojo en Hanovro. Ĝi tamen interregione gravas precipe dufoje en ĉiu jaro, kiam en Hanovro okazas la hanovra foiro, la tutmonde plej granda industria forio, kaj la foiro CeBIT pri informa teknologio. La trafiko rilate al tiuj du foiroj tiom fortas, ke matene tiam la kompleta aŭtovojo funkcias nur unudirekte al la foirejo kaj vespere nur unudirekte de ĝi. Per du aŭtovojaj kruciĝoj la vojo estas konektita al la nord-suda germana aŭtovojo A7, kaj per plia aŭtovojaj kruciĝo al la okcident-orienta germana aŭtovojo A2.



Kategorio:Transporto en Malsupra Saksio